Առաջադրանքներ սփյուռքահայ սովորողների համար Կարդա՛ հեքիաթը: Կար-չկար, մի շատախոս կոշիկ կար։ Աջ ու ձախ նա անընդհատ պատմում էր այն ճանապարհների մասին, որտեղով անցնում էր։ Բայց շատախոս լինելուց բացի, նա նաև մի քիչ գլուխգովան էր։ Միայն գեղեցիկ ճանապարհների մասին էր պատմում։ Մի օր էլ քարերը որոշեցին պատժել նրան, քանի որ իրենց մասին նա չէր պատմում երբեք։ Քարքարոտ մի ճանապարհի վրա կոշիկի թաթը սոսնձից պոկվեց։ Բավական չէր, որ շատախոսությունից բերանը հազիվ էր հասցնում փակել, հիմա արդեն դա էլ չէր կարողանում։ Հենց լռում էր, բաց բերանը փոշի ու կեղտ էր լցվում։Կոշիկը հասկացավ, որ պետք է բերանը փակ պահի ու չխոսա, որ մաքուր մնա։ Նա դադարեց խոսել։ Հիմա միայն անհրաժեշտության դեպքում էր ինչ-որ բան ասում։ Մի քանի օր շատախոս կոշիկը պարապ մնաց, ոչ մի ճանապարհ չգնաց, մինչև նրա տերը որոշեց նրան տանել «բժշկի»՝ կոշկակարի մոտ։Կոշկակարը խնամքով մաքրեց կոշիկը, սոսնձեց այն ու գերազանց վիճակումվերադարձրեց տիրոջը։ Կոշկի տերը ուրախ-ուրախ հագավ իր փայլփլունկոշիկները և ճանապարհ ընկավ։ Այս անգամ արդեն ամբողջ ճանապարհին կոշիկը միայն քթի տակ ճռճռում էր։ Ու արդեն, երբ տուն հասան, կոշիկը սկսեց պատմել ոչ միայն սիրուն ու մաքուր ճանապարհների, այլ նաև քարքարոտ ու փոշոտ ճամփաների մասին։ . Դու՛րս գրիր անհասկանալի բառերը, բացատրի՛ր բառարանով և սովորի՛ր: . Ինչպե՞ս կվերնագրեիր այս հեքիաթը: . Պտուղը տրված է գրի՛ր ծառը: Բալ-բալենի ծիրան- սալոր- դեղձ- Բառերն այնպես դասավորի՛ր, որ նախադասություն ստացվեն։ Մեղուն հյութ ծաղկից քաղում է։ Անձրևից սունկ դուրս եկավ հետո։ Երկու ճամփա գյուղացի էին գնում։ Կարմիր ընկավ ճանապարհ Գլխարկը։ Ես ծաղիկներ նվիրեցի գույնզգույն տատիկիս։